Document ID: 32004D0667

ODLOČBA KOMISIJE
z dne 27. septembra 2004
o spremembi Odločbe Komisije 2004/145/ES glede finančne pomoči za referenčni laboratorij Skupnosti na področju veterinarskih ukrepov v zvezi z javnim zdravjem (biološko tveganje) v Združenem kraljestvu za leto 2004
(notificirana pod dokumentarno številko K(2004) 3547)
(Besedilo v angleškem jeziku je edino verodostojno)
(2004/667/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1), in zlasti člena 28(2) Odločbe,
ob upoštevanju naslednjega:
(1)
Odločba Komisije 2004/145/ES z dne 12. februarja 2004 o finančni pomoči Skupnosti za delovanje nekaterih referenčnih laboratorijev Skupnosti na področju veterinarskih ukrepov v zvezi z javnim zdravjem (biološko tveganje) za leto 2004 (2), tem laboratorijem podeljuje finančno pomoč za opravljanje nekaterih nalog in obveznosti.
(2)
Kot del letnega delovnega programa 2003, je referenčni laboratorij Skupnosti za TSE, Weybridge, Združeno kraljestvo (CRL) razvil, na podlagi analize rezultatov BSE nadzornega programa Skupnosti, integriran pristop k začetni in kontinuirani oceni statusa BSE države, ki vključuje epidemiološki model za oceno rezultatov BSE posameznih držav.
(3)
Organizirati bi bilo treba delavnico s strokovnjaki iz držav članic, da bi ti lahko naučili uporabljati ta model. Zaradi zapletenosti modela in potrebe po izkušnjah tako na področju statistike kot na področju veterinarske epidemiologije, bi morala biti povabljena dva strokovnjaka iz vsake države članice. V začetni fazi bi lahko bila potrebna strokovna pomoč od CRL tudi, ko države članice uporabljajo model za ocenjevanje svojih lastnih nadzornih programov. Zato bi se morala finančna pomoč Skupnosti za letni delovni program CRL, povečati, da bi krila dodatne stroške te delavnice in strokovne pomoči.
(4)
Uporabljajo se pravila, določena v Uredbi Komisije (ES) št. 156/2004 z dne 29. januarja 2004 o finančni pomoči Skupnosti referenčnim laboratorijem Skupnosti, na podlagi člena 28 Odločbe 90/424/EGS (3).
(5)
Odločba 2004/145/ES se ustrezno spremeni.
(6)
Ukrepi iz te odločbe so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Odločba 2004/145/ES se spremeni:
1.
Člen 6, odstavek 2 se nadomesti z:
„2. Finančna pomoč iz odstavka 1 znaša največ 417 000 evrov za obdobje od 1. januarja 2004 do 31. decembra 2004.“.
2.
Člen 6, odstavek 3 se nadomesti z:
„3. Finančna pomoč Skupnosti za organiziranje tehničnih delavnic znaša največ 105 000 evrov. Na podlagi člena 4 Uredbe (ES) št. 156/2004 in z odstopanjem je laboratorij iz odstavka 1 upravičen zahtevati finančno pomoč za udeležbo na delavnicah za do 50 udeležencev.“.
Člen 2
Ta odločba je naslovljena na Združeno kraljestvo Velike Britanije in Severne Irske.
V Bruslju, 27. septembra 2004

Labels: 7
0
19
5